**ПЛАН ЗА ДЕЙСТВИЕ**

**НА ОБЩИНА БРАЦИГОВО /2018-2020 г./**

**ЗА ИЗПЪЛНЕНИЕ НА**

**СТРАТЕГИЯ ЗА ИНТЕГРИРАНЕ НА РОМИТЕ**

**В ОБЛАСТ ПАЗАРДЖИК 2018 – 2020**

**Съдържание**

І. Въведение.

ІІ. Анализ на ситуацията в община Брацигово.

1. Приоритет “Образование”;

2. Приоритет “Здравеопазвание”;

3. Приоритет “Жилищни условия”;

1. Приоритет “Заетост и социално включване”;
2. Приоритет “Върховенство на закона и социално включване”;
3. Приоритет “Култура и медии”;

ІІІ. Механизми за управление.

ІV. Механизми за мониторинг и оценка.

V. Таблица на плана за действие.

**І. Въведение.**

Настоящият План за действие на община Брацигово дефинира необходимостта от определяне на задачите и насочване на усилията на местната власт, НПО и местната общност към разрешаване на нарастващите потребности на маргинализираните групи в общината. Той е съобразен с изискванията на нормативните актове, регламентиращи предоставянето на различните видове услуги, децентрализацията при управлението и финансирането им и се основава на приоритетите и насоките в областта на политиката на държавата в тази област.

Планът за действие е съобразен с **Областната стратегия за интегриране на ромите на територията на област Пазарджик** и **Националната стратегия на Република България за интегриране на ромите (2012- 2020) .**

Изпълнението му е насочено към:

* Подобряване адаптивността и качеството на живот на целевите групи, нуждаещи се от социална подкрепа;
* Преодоляване на изолацията и интегрирането в обществото на хората от маргинализираните групи;
* Мотивиране и стимулиране на хората в риск да се справят с проблеми си;
* Активизиране на гражданското общество за толерантност, съпричастност и социалност към хората в неравностойно положение.

При разработването на Плана за действие взеха участие представители на всички институции в Община Брацигово, имащи отношение към подобряване на социалния, образователен, културен и икономически статус на маргинализираните групи:

* Община Брацигово;
* Общински съвет – Брацигово;
* Дирекция “Социално подпомагане” – Изнесено работно място - Брацигово;
* Дирекция ”Бюро по труда” - Изнесено работно място - Брацигово;
* Полицейско Управление – гр.Брацигово;
* Представители на ромската общност;
* Представители на НПО – „РОИ (Ромска Образователна Интеграция);
* Регионална здравна инспекция
* Местна активна група създадена по програма РОМАКТ на ЕК и СЕ
* Общинска работна група създадена с Заповед № РД-489/27.10.2017г.

**Процесът на подготовката на Плана за действие премина през следните етапи:**

1. С решение №89 от 29.03.2012 година на Общински съвет град Брацигово е създаден Общински съвет по етнически и интеграционни въпроси при Община Брацигово и със заповед на кмета е определен неговия състав, който да участва в изготвяне на Плана за действие, а със Заповед № РД - 489/27.10.2017 г. на кмета на община Брацигово е определена работната група за актуализирането му ;
2. Изготвеният План за действие е съгласуван с експерти от всички сфери, засегнати от Плана за действие;

Следва да се има предвид, че в настоящия План за действие, понятието „роми” ще се използва като обобщаващо, както за българските граждани в уязвимо социално-икономическо положение, които се самоопределят като роми, така и за гражданите в сходна ситуация, които околното население определя като такива, независимо от начина на тяхното самоопределяне.

**ІІ. Анализ на ситуацията в община Брацигово:**

Община Брацигово заема територия от около 221 кв. км. Според физикогеографското райониране на България общината попада в Западно родопската област на Осоговско-Родопската зона и е разположена между 300 м. и 1400 м. надморска височина. Общината обхваща 7 селища. Според данни от преброяването на населението от 2011г. живеят 10041 души, от които 2000 са роми, което представлява 19,9 % от населението.

Ромите в Община Брацигово са съсредоточени в две от селищата- центъра на общината –гр. Брацигово и с. Исперихово.

Данните за населението по етническа принадлежност и възраст са представени в таблицата по-долу:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Етническа група** | **Общо** | **Възраст (в навършени години)** | | | | | | | |
| 0-9 | 10-19 | 20-29 | 30-39 | 40-49 | 50-59 | 60-69 | 70 и повече |
| **Община Брацигово** | 9648 | 845 | 928 | 1137 | 1033 | 1276 | 1328 | 1444 | 1657 |
| ***Отговорили*** | 8768 | 683 | 778 | 1012 | 937 | 1162 | 1241 | 1362 | 1593 |
| Българска | 7652 | 418 | 561 | 808 | 776 | 1045 | 1151 | 1322 | 1578 |
| Турска | 650 | 121 | 129 | 124 | 106 | 72 | 52 | 28 | 18 |
| Ромска | 395 | 107 | 88 | 77 | 52 | 41 | 23 | 5 |  |
| Друга | 29 |  |  |  | 3 | 4 | 15 | 4 |  |
| Не се самоопределят | 42 | 37 |  |  |  |  |  | 3 |  |
| ***Неотговорили*** | 880 | 162 | 150 | 125 | 96 | 114 | 87 | 82 | 64 |

Макар данните от преброяването да сочат относително нисък брой на населението от ромски произход, по неофициални данни броят на ромите в община Брацигово към настоящия момент е значително по-голям – налице е тенденция голяма част от ромското население на община Брацигово да се самоопределя и съотнася към турския етнос.

Етническата група на децата е определена от родителите.

**Данни за населението в община Брацигово по вероизповедание и възраст**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Община Брацигово,**  **Вероизповедание** | **Общо** | **Възраст (в навършени години)** | | | | | | | |
| **0 - 9** | **10 - 19** | **20 - 29** | **30 - 39** | **40 - 49** | **50 - 59** | **60 - 69** | **70 и повече** |
| **9648** | **845** | **928** | **1137** | **1033** | **1246** | **1328** | **1444** | **1657** |
| ***Отговорили*** | *7385* | *436* | *613* | *819* | *785* | *984* | *1076* | *1218* | *1454* |
| Източноправославно | 6360 | 280 | 475 | 657 | 635 | 867 | 974 | 1114 | 1358 |
| Католическо | 25 |  |  |  |  | 4 | 6 |  |  |
| Протестантско | 219 | 18 | 37 | 26 | 41 | 22 | 25 | 24 | 26 |
| Мюсюлманско | 349 | 51 | 67 | 73 | 56 | 40 | 31 | 21 | 10 |
| Друго | 5 |  |  |  |  |  |  |  |  |
| Няма | 147 |  | 14 | 27 | 16 | 18 | 18 |  | 26 |
| Не се самоопределя | 280 | 80 | 19 | 35 | 33 | 32 | 21 | 35 | 25 |
| ***Неотговорили*** | *2263* | *409* | *315* | *318* | *248* | *292* | *252* | *226* | *203* |

От обявилите се в община Брацигово като източноправославни 6360 души, най-голяма част /1358 лица/ попадат във възрастовия интервал 70 и повече години. Сходни са стойностите в останалите два интервала – 20-29г. – 657 лица и 30-39г. – 635 лица.

При мюсюлманите, най-високи стойности се наблюдават във възрастовата група 20-29г. -73 лица. Аналогични стойности са налице във възрастовите групи - 0-9г. – 51 лица, 10- 19г. – 67 лица**,** 30-39г. – 56 лица.

Вероизповеданието на децата е определено съгласно вероизповеданието на родителите.

* 1. **Приоритет “Образование”**
* **На територията на община Брацигово съществуват 8 учебни заведения и 1 КСУДС с общ брой социални услуги - 7;**

|  |  |
| --- | --- |
| Учебно заведение или обслужващо звено | брой |
| Детска градина | 4 |
| Начално училище | 1 |
| Основно училище | 2 |
| Средно общообразователно училище | 1 |
| КСУДС | 1 |

* **Броят на децата и учениците е разпределен в учебните заведения и социални центрове както следва:**

|  |  |  |  |
| --- | --- | --- | --- |
| Учебно заведение | Брой ученици | | |
|  | общо | от тях роми |
| Детска градина „Здравец” | 120 | 70 |
| Детска градина „Вълшебство“ – с.Козарско | 11 | --------- |
| Детска градина „Пъстро хвърчило“ – с.Бяга | 39 | ---------- |
| Детска градина „Слънце“ – с.Исперихово | 99 | 92 |
| Начално училище „Васил Петлешков” | 127 | 60 |
| Основно училище „Христо Ботев” – с.Бяга | 64 | --------- |
| Основно училище „Христо Ботев” – с.Исперихово | 161 | 152 |
| Средно училище „Народни будители” | 174 | 97 |
| КСУДС- ЦОП -  -ЦНСТ 1 -  -ЦНСТ 2 -  - ПЖ  - НЖ -  - ДЦДМУ -  - ДЦРДУ - | 30  15  15  8  7  14  15 |  |

* Данни за броя на децата, подлежащи за предучилищна група и първи клас; данни колко от тях са обхванати.

|  |  |  |  |
| --- | --- | --- | --- |
| Брой подлежащи 6-годишни деца за учебната 2016/2017 г., съгласно чл. 20, ал. 1 от ЗНП. | Брой обхванати 6-годишни деца за учебната 2016/2017 г в подготвителни групи в детски градини и училища. | Брой подлежащи 5-годишни деца за учебната 2016/2017 г., съгласно чл. 20, ал. 1 от ЗНП. | Брой обхванати 5-годишни деца за учебната 2014/2015 г в подготвителни групи в детски градини и училища. |
| **66** | **45** | **81** | **54** |
|  |  |  |  |

* **Данни за отпадане на ученици: към 1.09.2017 г -**

Община Брацигово- 365 деца и ученици от различини възрастови групи

* **Данни за реинтегриране на отпадналите ученици:**

Община Брацигово- 5

* **Данни за отпадане на ученици:**

Към момента за учебната 2017/2018 година няма подадени обобщени резултати за отпаднали ученици;

* **Данни за реинтегриране на отпадналите ученици –Анализ на обобщените гореизброени данни за община Брацигово.**

- Причините за необхванатите деца на 5 и 6 години в подготвителните групи на детските градини от община Брацигово са в миграционните процеси на родителите, предимно от малцинствените групи, както и на това, че някои 6-годишни деца по желание на родителите тръгват по-рано в първи клас.

- Децата посочени в данните за първи клас се разминават, тъй като подлежащите деца са само за територията на община Брацигово, а в общинските училища се обучават и деца от КСУДС-ЦНСТ-I и ЦНСТ- II;

- Отпадането на учениците от учебните заведения на територията на община Брацигово е процес засягащ предимно деца от малцинствените групи /роми/, които след седми клас трайно не посещават учебни занятия по причина на ранното им задомяване от родителите или по финансови и социални причини.

**Оперативна цел: Обхващане и задържане на ромските деца и ученици в образователната система, осигуряване на качествено образование в мултикултурна образователна среда**

**Цели за изпълнение:**

1. Гарантиране правото на равен достъп до качествено образование, включително чрез интеграция на ромски деца и ученици в етнически и смесени детски градини и училища.

2.Подобряване на образователната среда иобучение в дух на толерантност и недискриминация в детските градини и в училищата чрез съхраняване и развиване на културната идентичност на деца и ученици от ромски произход.

3. Превенция на отпадане от училище на децата в уязвимо положение и ромите

4. Прилагане на разнообразни форми и програми за повишаване на образователното ниво и мотивацията на учениците, за работа с деца с трудности и дефицити в обучението или отпаднали от училище с цел тяхната реинтеграция.

5.Усъвършенстване на образователните условия за качествено образование на квалификацията на педагогическите специалисти за взаимодействие в мултиетническа образователна среда, интеркултурна компетентност у директорите, учителите и другите педагогически специалисти.

6. Подкрепа на ученици от етническите малцинства за продължаване на образованието в гимназиалния етап и за успешно завършване на средно образование

7. Приобщаване и приемане на родителите роми към образователния процес и засилване на участието им в училищния живот.

8. Преодоляване на негативни обществени нагласи, основани на етнически произход и културна идентичност чрез образователни подходи и форми

* 1. **Приоритет “Здравеопазвание и социални услуги”**

Към 31.12.2017 г. по данни от РЗИ - Пазарджик в община Брацигово функционират:

**Брой регистрирани амбулатории за първична медицинска помощ:**

Индивидуални практики - Лекари – 5; Дентални лекари – 8;

Групови практики - Лекари – 1; Дентални – 0;

**Брой регистрирани амбулатории за специализирана медицинска помощ:**

Индивидуални практики -Лекари – 0; Дентални лекари – 0;

Групови практики - Лекари – 0; Дентални лекари – 0.;

Центрове - Медицински център – 0; Диагностичен център – 0; Медико - диагностичен център – 0; Диагностично – консултативен център – 0;

**Лаборатории – 1 :**

**Хосписи – 0 :**

От 04.2017 година в община Брацигово вече има назначен един здравен медиатор, който работи с малцинствените групи в двете населени места от общината – Брацигово и Исперихово.

* **Данни за ХИВ-позитивни от началото на 2017 г.**

По данни на експертите, работещи по „Националната програма за превенция на контрол на ХИВ/СПИН” - Министерство на здравеопазването, към 30 юни 2017 г. общият брой на официално регистрираните в страната лица, живеещи с ХИВ/СПИН е 1612 с тенденция за повишаване.

От началото на 2017г. в страната са регистрирани 139 ХИВ-позитивни.

Най-много са за София град – 67, Пловдив -13, Пазарджик – 10, Варна – 7, София област – 6. За област Пазарджик: 1 новорегистриран – гр. Пазарджик, 2 – гр. Брацигово, 8 – гр. Пещера.

Рискови групи са инжекционно употребяващи наркотици и мъже, които имат сексуални контакти с други мъже.

За повишаване на здравната култура на подрастващите, с цел превенция на рисковете от ХИВ/СПИН, тютюнопушене и наркотична зависимост от особена важност е активната дейност на: директорите на училища и детски градини, Местната комисия за борба срещу противообществените прояви на малолетните и непълнолетните при Община Брацигово, Община Брацигово, в сътрудничество с експерти от РЗИ – гр.Пазарджик.

За повишаване на здравното образование на майките от ромски произход, за правилно отглеждане на децата и повишаване обхвата за имунизации, Община Брацигово ще направи всичко възможно да участва по отворени програми през новия програмен период 2015-2020 с европейско и национално финансиране. В това отношение се разчита и на индивидуалната здравна политика, която провеждат общопрактикуващите лекари за повишаване на здравния статус на населението от рамския етнос.

**Оперативна цел: Осигуряване на равенство в достъпа до качествени здравни услуги, социални услуги и превантивни програми**

**Цели за изпълнение**

1. Превенция на рисковете при бременните и намаляване на бременностите в юношеската възраст

2. Подобря­ване на здравната помощ за новородените и децата в предучилищна възраст

3.Подобрява­не на профи­лактичните дейности сред ромското население

4.Подобря­ване достъпа до качествени здравни и социални услуги в т.ч. интегрирани междусекторни услуги

5. Повиша­ване на здравните знания и информира­ността на ромското население

6. Разширя­ване обхвата на здравно осигурените лица сред тези, принадле­жащи към етнически малцинства

* 1. **Приоритет “Жилищни условия”**

Bлезнала в сила Кадастрална карта и застроителен регулационен план одобрен 1993г. Общината има изготвена кадастрална карта, влязла в сила със Заповед №РД-18-43/19.10.2012 г.

Жилищните условия и инфраструктурата в ромския квартал на гр. Брацигово и с.Исперихово са в добро състояние. Налице са следните проблеми:

- не голяма част от жилищата и улиците са извън регулация;

-има изградена канализационна мрежа в ромските махали, като предстои изграждането на уличното покритие, както и приключване на канализацията на 100 % в с.Исперихово;

- има изградена ВиК мрежа;

За преодоляване на посочените проблеми Община Брацигово ще предприеме следните мерки:

1.Търсене на възможности за включване в регулация на ромските квартали, намиращи се извън регулация;

2.Довършване на канализационната мрежа в ромските махали в общината*:* това ще позволи те да отговорят на нуждите на нарасналия брой потребители; освен това ще даде възможност за извършването на други мерки за подобряване па инфраструктурата (напр.асфалтиране и т.н.);

3. Асфалтиране и преасфалтиране на улиците в ромските квартали;

4. Разрешаване на жилищния проблем на социално слабите семейства:Община Брацигово ще участва в проекти за изграждане на социални жилища по Оперативна програма „Развитие на човешките ресурси";

5. Изграждане на социална инфраструктура в ромските квартали*:* ще бъдат взети мерки за изграждане на елементи от социалната инфраструктура в ромските квартали и изграждане на детски площадки,;

За реализирането на тези мерки Община Брацигово ще кандидатства с проекти по Оперативни програми от новия програмен период 2015-2020 с финансиране както от от ЕС, така и чрез национални фондове. Изпълнението на тези мерки ще бъде реализирано след консултации и в тясно сътрудничество с ромските НПО и лидерите на ромските квартали.

***Оперативна цел: Подобряване на жилищните условия, включително и на прилежащата техническа инфраструктура***

**Цели за изпълнение**

1.Подобряване на жилищните условия, включително и на прилежащата техническа инфраструктура

2.Довършване на канализационната мрежа в ромските махали в общината

1. **Приоритет “Заетост и социално включване”**

|  |  |  |
| --- | --- | --- |
|  |  |  |
|  | данни за безработицата в Община Брацигово |  |
|  |  |  |
|  |  | Община Брацигово |
| 1 | Брой безработни към 31.12.2017 | 548 |
|  | от тях:лицата от ромски произход | 29 |
| 2 | Регистрирани безработни с намалена работоспособност | 19 |
|  | от тях: лицата от ромски произход | 2 |
| 3 | Регистрирани безработни жени | 355 |
|  | от тях: лицата от ромски произход | 15 |
| 4 | Регистрирани безработни до 29 год. | 93 |
|  | от тях: лицата от ромски произход | 9 |
| 5 | Регистрирани безработни лица с регистрация над 12 месеца /продължително безработни/ | 199 |
|  | от тях: лицата от ромски произход | 21 |
| 6 | Регистрирани безработни лица с висше образование | 43 |
|  | от тях: лицата от ромски произход | 0 |
| 7 | Регистрирани безработни лица със средно образование | 190 |
|  | от тях: лицата от ромски произход | 1 |
| 8 | регистрирани безработни лица с основно и по - ниско образование | 221 |
|  | от тях: лицата от ромски произход | 51 |
| 9 | Брой включени в заетост по програми заетост и оперативни програми от 01.01.2017 до 31.12.2017 | 12 |
|  | от тях: лицата от ромски произход | 2 |
|  | по НП ”От социални помощи към осигуряване на заетост ”(ОСПОЗ) | 72 |
|  | от тях: лицата от ромски произход | 33 |
|  | по НП „Асистенти на хора с увреждания” (АХУ) | 34 |
|  | от тях: лицата от ромски произход | 5 |
|  | по НП за заетост и обучение на хора с трайни увреждания (ЗПХТУ) | 4 |
|  | от тях: лицата от ромски произход | 0 |
|  | регионални програми | 0 |
|  | от тях: лицата от ромски произход | 0 |
|  | схема "Развитие" | 76 |
|  | от тях: лицата от ромски произход | 0 |
|  | схема "Отново на работа" | 2 |
|  | от тях: лицата от ромски произход | 0 |
|  | схема "Ново начало" | 10 |
|  | от тях: лицата от ромски произход | 0 |
|  | схема "По близо до работа" | 0 |
|  | от тях: лицата от ромски произход | 0 |
|  | схема "Подкрепа за заетост" | 24 |
|  | от тях: лицата от ромски произход | 4 |
| 10 | Брой включени в обучение по програми и оперативни програми 01.01.2012 до 31.12.2014 | 44 |
|  | от тях: лицата от ромски произход | 4 |
|  | Проект "Повишаване възможностите за заетост на безработни лица чрез качествено професионално обучение" | 2 |
|  | от тях: лицата от ромски произход | 0 |
|  | схема "Развитие" | 41 |
|  | от тях: лицата от ромски произход | 0 |
|  | схема "Отново на работа" | 1 |
|  | от тях: лицата от ромски произход | 0 |

Заетостта и възможностите за социално включване на лица от уязвими групи са сред основните приоритети на ръководството на Община Брацигово.Ниският процент на регистрирани безработни сред населението от ромски произход в общината е сред най – сериозните проблеми. Наблюдава се изоставане в образователно – квалификационното равнище на ромското население, което се дължи на множество фактори. Ниският коефициент на образованост е фактор, генериращ криминогенно поведение и неконкурентноспособност на пазара на труда. Община Брацигово води целенасочена социална политика като се ангажира с реализирането на редица социални проекти и проекти, свързани с осигуряване на заетост на безработни лица. Приоритетно се работи по следните проекти:

1. От 2015 г. Община Брацигово реализира дейностите по проект „Подкрепа за достоен живот” по Оперативна програма “Развитие на човешките ресурси” /2007-2013г/. за предоставяне на грижи за лица и деца с трайни увреждания. Обслужени – 50 потребители, от които 4 са с ромски произход. Назначените лични асистенти са, от които 4 са с ромски произход;

2. По Оперативна програма “Развитие на човешките ресурси”, чрез Агенция по заетостта, с Проект “Нов избор – развитие и реализация”, към настоящия момент са обучени и преминали в заетост следните специалисти: градинари – 4 души, от които 4 роми,по програма „Подкрепа за заетост”работници-поддръжка пътища – 5 души от тях – 4 роми.

Ежегодно по Решение на Общински съвет – Брацигово се отпускат еднократни финансови помощи от бюджета на Община Брацигово на крайно нуждаещи се лица и семейства – средствата се отпускат при инцидентно възникнали здравни, образователни и комунално-битови потребности. Еднократните помощи се отпускат на деца и лица с трайни увреждания и тежки заболявания, на които предстоят скъпоструващи изследвания, операции и лечения, на социално – слаби лица и семейства за извършване на погребални обреди за свои роднини, за самотни хора без близки. Подпомагат се още лица и семейства претърпели пожари, наводнения и други природни бедствия, при условие, че не са получили такива от Дирекция “Социално подпомагане”.

Изводи:

* + Голям е делът на нерегистрираните безработни роми;
  + Малко по-висок е делът на безработица сред жените;
  + Голямата част от ромите нямат образование или са с основно и по-ниско;
  + Малък е броят на лицата от ромски произход, участващи в реализацията на проекти по програми с европейско финансиране;

***Оперативна цел: Подобряване на достъпа на ромите да пазара на труда и повишаване на дела на заетите сред тях***

**Цели за изпълнение**

1. Осигуряване на достъп на ромите до пазара на труда и до различни инструменти и инициативи за самостоятелна заетост.

Квалификация и преквалификация на безработни роми, както и на заети роми, в съотвествие с професии, търсени на пазара на труда.

1. **Приоритет “Върховенство на закона и недискриминация”**

- превенция на отпадането от училище и повишаване на мотивацията на ромските деца да посещават училище;

- превенция на ранните бракове и ранната бременост сред ромските девойки;

- превенция на изоставянето на деца и настаняването им в специализирани институции;

- организиране на културни събития и отбелязване на традиционни календарни празници;

- организиране на информационни беседи с цел повишаване на здравната култура, социалните компетентности и образователния статус на ромската общност;

- организиране на ромските родители за представяне и обсъждане на теми, касаещи отглеждането и възпитанието на децата и повишаване на родителските компетенции и умения.

***Оперативна цел: Гарантиране правата на гражданите, с акцент върху жените и децата, защита на обществения ред, недопускане и противодействие на проявите на нетолерантност и на езика на омразата.***

**Цели за изпълнение**

1.Подобряване на ефективността на работа на полицейски служители в мултиетническа среда при спазване на стандартите по правата на човека

2. Повишаване на ефективността на сътрудничество между институциите

1. **Приоритет “Култура и медии”;**

Община Брацигово включва 1 град и 6 села – Бяга, Козарско, Исперихово, Жребичко, Равногор и Розово. Във всички селища има регистрирани читалища, които разполагат с материална база в сравнително добро състояние, с изключение на с. Жребичко, където след пожар преди години е останала само част от библиотеката, помещаваща се в момента в склад в здравната служба.

В Община Брацигово има над 450 читалищни членове, сред тях за съжаление няма такива от ромски произход.

Сред подрастващото поколение на ромската общност в общината обаче започва приобщаване към културните ценности на общесвото ни. Все повече деца от ромски произпход се включват в клубовете и школите по интереси. Записани и редовно посещаващи има в школите по народни танци, народно пеене и пиано.

Запазването и обновяването на ромската култура е неотменима и съществена част от процеса на интегриране на ромите в българското общество. Необходимо е да бъдат положени целенасочени усилия втази насока, както и за популяризиране на ромската култура сред цялото българско общество. За целта Община Брацигово ще реализира следните мерки:

1.Да се съдейства от страна на Общината за провеждане на културно-просветни програми и чествания на празниците на ромските малцинства.

2.Да се съдейства за публикуване в медиите на материали, показващи живота на ромите, техния бит и култура.

3.Да се стимулира участието на децата и учениците в пресъздаването на традиции и обичаи с цел изграждане у тях на нравствени и естетически ценности.

Ще бъдат подкрепяни и подпомагане за тяхната активната дейност и ще бъде създадена традиция за публично отбелязване на големите календарни празници, отбелязване в ромската общност.

***Оперативна цел: Насърчаването на културното многообразие и популяризирането на ромската култура, традиции, обичаи и творчество.***

**Цели за изпълнение**

1. Постигане на устойчивост в резултатите на културната интеграция в община Брацигово

2. Съхраняване и популяризиране на традиционни празници, обичаи и обреди на ромската общност в община Брацигово

3.Създаване на условия за развитие на общността, социалната интеграция и преодоляване на негативните стереотипи

**ІІІ. Механизми за управление.**

Усилията на Община Брацигово са насочени към създаване на устойчива схема за сътрудничество между местните институции, представителите на малцинствената общност и неправителствените организации. Изграждането, поддържането на сътрудничество и постоянен диалог е предпоставка за реализиране на настоящия План. Решаването на проблемите на общноста, с помощта на нейни представители е с ключова роля за успешна реализация.

Изпълнението на Плана за действие е съвместна задача на: органите на местната власт, Дирекция “Социално подпомагане” – изнесено работно място - Брацигово, Дирекция ”Бюро по труда” - изнесено работно място – Брацигово, Полицейско Управление – гр.Брацигово, училищата, читалищата, детските градини, общопрактикуващи лекари.

При изпълнението на Плана ще се съблюдава принципът на партньорство с местните общности и представители на целевата група.

**ІV. Механизми за мониторинг и оценка.**

Оценката на изпълнението на плана за действие се осъществява от Общински съвет по етнически и интеграционни въпроси /ОСЕИВ/ чрез мониторинг и прилагане на различни форми за наблюдение и оценка.

Целта на мониторинга е чрез систематично събиране и анализиране на информация, да следи за постигането на измерими резултати от дейностите по изпълнението на мерките по плановия документ, както и активно да включи заинтересованите страни в осъществяването на оценката и наблюдението:

* Напредъкът по изпълнението на заложените дейности по приоритетите на плана се отчита в административен мониторингов доклад.
* ОССЕИВ координира и обобщава получената информация в доклада.
* Докладът се предстaвя за одобрение пред ОССЕИВ.
* Докладът се приема от Общински съвет

**VI. ОЧАКВАНИ РЕЗУЛТАТИ**

Изграждането на ефективно сътрудничество и партньорство между местните институции, малцинствената общност, нестопанските организации и лидери са гаранция за решаването на конкретни проблеми на населението и проактивни действия за реализиране на съвместни програми, допринасящи за процеса на интеграция на малцинствата.

В края на периода на плана за действие се стремим да постигнем:

* Устойчивост на процеса за интеграция;
* Обхващане на всички подлежащи на задължително обучение и детска градина;
* Повишено качеството на образование на децата от ромския етнос;
* Увеличаване броя на завършилите средно образование;
* Ограничаване броя на отпадналите ученици;
* Намаляване на ранните раждания;
* Намаляване броя на необхванатите и подлежащи на имунизация деца от ромския етнос;
* Повишаване осведомеността сред ромите относно превенция на заболявания и имунопрофилактиката;
* Подобрен достъп на лицата от етнически малцинства до здравни и профилактични услуги;
* Изграждане на социални жилища;
* Узаконяване на жилища;
* Подобряване на техническата инфраструктура в кварталите с компактно ромско население;
* Съхранена културна идентичност на малцинствените общности;
* Увеличаване на ролята на малцинствените представителства при контрола на противопожарните и аварийни мерки, противообществените и противозаконни прояви в районите с компактно ромско население;
* Увеличаване на ролята на малцинствените представителства при премахването на нерегламентираните сметища и поддържането на хигиенните норми в кварталите с преобладаващо ромско население на общината;
* Утвърдена обществена структура за подпомагане на интеграцията и подобряване на диалога между местната власт и ромската общност.

**VІI. УПРАВЛЕНИЕ И МОНИТОРИНГ НА ИЗПЪЛНЕНИЕТО**

Изпълнението на плана за действие се извършва от :

* Община Брацигово;
* Дирекция “Социално подпомагане” –Пещера;
* Дирекция Бюро по труда – Пещера;
* Mестната комисия за борба с противообществените прояви на малолетни и непълнолетни;
* Директори на училища, детски градини и педагогическите екипи в тях;
* ПУ- Брацигово
* Местна активна група създадена по програма РОМАКТ на ЕК и СЕ
* Общинска работна група създадена с Заповед № РД-489/27.10.2017г.

Оценката на изпълнението на плана за действие се осъществява от Община Брацигово чрез мониторинг и прилагане на различни форми за наблюдение и оценка.

Целта на мониторинга е чрез систематично събиране и анализиране на информация, да следи за постигането на измерими резултати от дейностите по изпълнението на мерките по плановия документ, както и включване на заинтересованите страни в осъществяването на оценката и наблюдението.

Общинска администрация координира и обобщава получената от изпълнителите информация, изготвя доклад, който се предстaвя за одобрение и се приема от Общински съвет - Брацигово.

**VІІI. ЗАКЛЮЧЕНИЕ**

Важен фактор за изпълнението на общинския план за действие е да се организира и толерира включването на всички институции, официално представени ромски организации по места, отделни ромски представители на компактни групи от ромското население, както и неправителствения сектор, ангажиран с проблематиката на ромското включване.

**Забележка:**Общинският план за действие е отворена система, той следва динамиката на промяната в развитието на различните показатели, които определят възникването на нови потребности.